CELEX: 22007D0077(01)
Language: mt
Date: 2007-07-06 00:00:00
Title: Deċiżjoni tal-Kumitat Konġunt taż-ŻEE Nru 77/2007 tas- 6 ta' Lulju 2007 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE

13.12.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 328/15
               
            DEĊIŻJONI TAL-KUMITAT KONĠUNT TAŻ-ŻEE
      Nru 77/2007
      tas-6 ta' Lulju 2007
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 145/2006 tat-8 ta' Diċembru 2006 (1).
               
            
                  (2)
               
               
                  Id-Direttiva tal-Kummissjoni 2007/3/KE tat-2 ta' Frar 2007 li temenda, għall-finijiet ta' l-adattament tagħhom għall-progress tekniku, l-Annessi I u II tad-Direttiva 96/74/KE tal-Parlament Ewropew u l-Kunsill dwar ismijiet ta' tessuti (2) għandha tiġi inkorporata fil-Ftehim.
               
            
                  (3)
               
               
                  Id-Direttiva tal-Kummissjoni 2007/4/KE tat-2 ta' Frar 2007 li temenda, għall-finijiet ta' l-adattament tiegħu għall-progress tekniku, l-Anness II tad-Direttiva 96/73/KE tal-Parlament Ewropew u l-Kunsill dwar ċerti metodi għall-analiżi kwantitattiva ta' taħlitiet ta' żewġ fibri tat-tessut (3) għandha tiġi inkorporata fil-Ftehim,
               
            IDDEĊIEDA DAN LI ĠEJ:
      Artikolu 1
      Il-Kapitolu XI ta' l-Anness II tal-Ftehim għandu jiġi emendat kif ġej:
      
                  1.
               
               
                  L-inċiż li ġej għandu jinżdied fil-punt 4a (Direttiva 96/73/KE tal-Parlament Ewropew u tal-Kunsill):
                  
                              “—
                           
                           
                              
                                 32007 L 0004: Id-Direttiva tal-Kummissjoni 2007/4/KE tat-2 ta' Frar 2007 (ĠU L 28, 3.2.2007, p. 14).”
                           
                        
            
                  2.
               
               
                  L-inċiż li ġej għandu jinżdied fil-punt 4b (Direttiva 96/74/KE tal-Parlament Ewropew u tal-Kunsill):
                  
                              “—
                           
                           
                              
                                 32007 L 0004: Id-Direttiva tal-Kummissjoni 2007/3/KE tat-2 ta' Frar 2007 (ĠU L 28, 3.2.2007, p. 12).”
                           
                        
            Artikolu 2
      It-testi tad-Direttivi 2007/3/KE u 2007/4/KE fil-lingwa Iżlandiża u l-lingwa Norveġiża, li għandhom jiġu ppubblikati fis-Suppliment taż-ŻEE tal-Ġurnal Uffiċjali ta' l-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fis-7 ta' Lulju 2007, kemm-il darba jkunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE u fis-Suppliment taż-ŻEE tal-Ġurnal Uffiċjali ta' l-Unjoni Ewropea.
      
         Magħmul fi Brussell, fis-6 ta' Lulju 2007.
         
            
               Għall-Kumitat Konġunt taż-ŻEE
            
            
               Il-President
            
            Stefán Haukur JÓHANNESSON
         
      
      
         (1)  ĠU L 89, 29.3.2007, p. 13.
      
         (2)  ĠU L 28, 3.2.2007, p. 12.
      
         (3)  ĠU L 28, 3.2.2007, p. 14.
      
         (*)  Ebda rekwiżiti kostituzzjonali m'huma indikati.